Liborius Ndumbukuti Nashenda

Liborius Ndumbukuti Nashenda (Oshikuku, 1959ko apirilaren 4a) namibiar elizgizon katolikoa da, Maria Sortzez Garbiaren Misiolari Oblatuen kongregazioko kidea. 1998tik 2004ra Windhoekeko apezpiku laguntzailea izan zen eta 2004az geroztik artxidiozesi bereko ordinarioa da.

 Bizitza 
Nashenda 1959ko apirilaren 4an jaio zen Oshikukun, Namibiako Omusati eskualdean. 1988ko ekainaren 25ean, Bonifatius Haushiku apezpikuak apaiz ordenatu zuen. 1998ko azaroaren 5ean, Joan Paulo II.a aita santuak Windhoekeko apezpiku laguntzaile eta Pertusako apezpiku titular izendatu zuten. 1999ko otsailaren 7an jaso zuen apezpiku-ordenazioa Bonifatius Haushiku artzapezpikuaren eskutik, beste kontsagratzaileak Denis Eugene Hurley Durbango artzapezpiku emeritua eta Fernando Guimarães Kevanu Ondjivako apezpikua izanik.

2004ko irailaren 21ean, aita santuak Windhoekeko artzapezpiku izendatu zuen. Azaroaren 14an hartu zuen kargua.

2014ko abuztuaren 26an, Heroien Egunean, Eguzkiaren Ordena Distiratsuena jaso zuen Hifikepunye Pohamba presidentearen eskutik.

Namibiako apezpiku-konferentzia katolikoko presidentea da. 2019tik 2022ra Hegoaldeko Afrikako Apezpiku Elkarteko presidenteorde izan ondoren, 2022ko irailean erakunde bereko presidente hautatu zuten.

 Ondorengotza apostolikoa 

 Erreferentziak 

 Kanpo estekak 

Kategoria:Namibiako katolikoak
Kategoria:Artzapezpikuak
Kategoria:Joan Paulo II.ak izendatutako apezpikuak